Fwen Dahvwnj

## '''Fwen Dahvwnj 《達穩之歌》'''
### 1

Ngoenz siliengz gwnheiq,
Gou ciuh neix rnlbouj baenz
Cauh song cih sawfaenz
Lwnh sou raen biengzdeih

Boux cungj (lumj) gou Dahvwnj
Guh vunz mbouj buenz seiq
Ngoenz siliengz gwnheiq
Gou ciuh neix mhouj baenz

Gou dai mbouj ndacj decngq
Doengasuemh bae Iawz raen
Caula song cih sawfaenz
Lwnh sou raen biengzdeih

### 2

Dai ce boh ce beix
Hoz gou ngeix geijlai
Ciuq (danghnaeuz) gou baenz lwgsai
Wnggai mbouj lauqciuh (beggvaqeiuh)

Bouxlawz cix gyacz dai
Miz geijlai gwnheiq
Dai ce boh ce beix
Hoz gou ngcix geijlai

Seng gou baenz lwgmbwk
Cienh baeuz loek laj fai
Ciuq gou baenz lwgsai
Wnggai mbouj lauqciuh

### 3

Gyapsaen nienz bineix
Bick hujgeiq doengzban
Gou dai bae guh fangz
Saet gya ranz bohmeh

Dai bacnaj cix lun
Lix ciengzyinz gwnheiq
Gyapsaen nienz bineix
Biek hujgeiq doengzban

Nienzgeij ndaej ngeihngeih
Gciz gwnz moh haucanz
Gou dai bae guh fangz
Saet gya ranz bohmeh

### 4

Goeng yab hengz sim yak
Cix gaem cag lacg hoz
Bohmeh mbouj ndaej yo (aiqhuq)
Dai coz sim mbouj nyienh

Gvan gou ndaq cix fouz
Naeuz gou youz gvaq cab
Goeng yah hengz sim yak
Gix gaem cag lacg hoz

Dungx iek gwn donq haeux
Ndaq gou lumj hoiqnoz
Bohmeb mbouj ndaej yo
Dai coz sim mbouj nyienh

### 5

Ngux nyied haemh cib bet
Ngeix get(caenh) liux cix dai
Lwnh sou gyoengq vunzlai
Gou gag dai bae gonq

Bae guh bawz mehnax
Deng ndaq sim cix get

Ngux nyied haemh cib bet
Ngeix get liux cix dai

Guh hong dauq gwn haeux
Mbouj hawj  caeux vanjngaiz
Lwnh sou gyoengq vunzlai
Gou gag dai bae gonq

### 6

Dai ce sou doengzdoih
Daekcoih meh ndaw ranz
Youq hix goj sim fanz
Dai bae vang cix raeh

Naih ngeix naih simfouz
Nienz gou youh lij oiq
Dai ce sou doengzdoih
Daekcoih meh ndaw ranz

Duenh ciuh vunz laj deih
Uengjfeiq ok yiengzgan
Youq hix goj simfanz
Dai bae vang cix raeh

### 7

Biek aen mbanj gorungz
Guhlawz lumz diengzcah (dieg guhcaemz)
Gou dai bae cixbah
Daihgya aeu vuenyungz

Riengz doengzsaemh guhmaij 
Haet haemh byaij vuenyungz
Biek  aenmbanj gorungz
Guhlawz lumz diengzcah

Doengzsaemh haujlai  vunz
Guhlawz lumz coenz vah
Gou dai bae cixbah
Daihgya aeu vuenyungz

### 8

Sou dwk geiz rim baq( ndoi)
Gou baenaj baenz fangz
Dai liux goet haucanz
Ngoenzlawz vanz doengzdoih

Dieg naengh gou hix lumz
Dieg ninz gou hix gvaq
Sou dwk geiz rim baq
Gou baenaj baenz fangz

Goeng yah hengz sim yak
Gou cix biek doengzban
Dai liux goet haucanz
Ngoenzlawz vanz doengzdoih

### 9

Ciuq gou dai ndaej dauq
Gou cix cauh boiz cingz
Neix  gou dai bae yaem
Boiz cingz sou mbouj hwnj

Gou seng daeuj lajmbwn
Causim gyoengg bouxlaux
Ciuq gou dai ndaej dauq
Gou cix caul lviz cingz

Sou dawz fan gvaq doengh
Bouxboux doengz miz sim
Neix gou dai bae yaem
Boiz cingz sou mbouj hwnj
 

### 10

Sou dwk fan gaej coemh
Soengq hawj gou guh cingz
Rumz daengz de cix mbin
Guh cingz hawj vunz yiuq

Bcixnucngx hauq linlin
Ngeix daengz sim cix doengh 
Sou dwk fan gaej coemh
Soengq hawj gou guh cingz

Dwk fan guh cingzngeih
Gau ngeix youq ndaw sim
Rumz daengz de cix mbin
Guh cingz hawj vunz yiuq

### 11

Goeng yah diemj cecij bouh
Mbouj hawj youq yiengzgan
Guh ciuh neix mbouj nanz
Bae guh fangz laj deih

Biek bohmeh bae yaem 
Gigsim mbouj ndaej youq
Goeng yah diemj ceij bouh
Mbouj hawj youq yiengzgan

Lix gou cingh gwnheiq
Raemxda lae byanbyan
Guh ciuh neix mbouj nanz
Bae guh fangz laj deih

### 12

Gou baenz fangz dai rog
Goetndok youq gyangdien
Naih ngeix naih siliengz
Ciengznienz goet gyauz namh

Ciuq gou miz lwgcing(lwg)
Cingningz cix gip ndok
Gou baenz fangt dai rog
Goetndok youq gyangdien

Daengq ciuh beix ciuh boh
Coj mbouj ndaej baenz sien
Naih ngeix naih siliengz
Ciengznienz goet gyaux namh

### 13

Bae naj goeng yah caengz
Dauq laeng bohmeh ndaq
Liauhcienh lumj gaujvaq
Lumj deng byaj bag dai

Gou mbouj miz boux ciengx
Ra yienghyiengh mbouj daengz
Bac naj goeng yah caẹngz
Dauq laeng bohmeh ndaq

Naih (yied) ngeix naih hoz haemz
Miz boux caengz boux ndaq
Lanhcienh lumj gaujvaq
Lumj deng byaj bag dai

### 14

Dai ce boh ce beix
Gou gikheiq geijlai
Ciuq gou baenz lwgsai
Wnggai mbouj lauqcinh

Youg mbouj miz boux ganq
Lwnh doengzban hujgeiq
Dai ce bob ce beix
Gou gikheiq geijlai

Saet geijlai beixnuengx
Gou sicngj sim mbouj hai
Ciuq gou baenz lwgsai
Wnggai mbouj lauqciuh

### 15

Gou dai haeuj loh neix
Naih ngeix sim nbouj gam
Dai mingh vih bouxgvan
Hawj doengzban sou yiuq (yawj)

Caemh boux mel ndeu seng
Miz boux cienh boux gveiq
Gou dai haeuj loh neix
Naih ngeix sim mbouj gam

Aeu ciuh gou daeuj beij
Dawz bae gyauq lwglan
Dai mingh vih bouxgvan
Hawj doengzban sou yiuq

### 16

Naih ngeix naih simfouz
Goet gou mbouj lumj doih
Deng bak ndaq faex loih
Vunz bae coih mbouj baenz

Yiuq gou lumj bouxwnq
Raemxda loenqyouyou
Naih ngeiz naih simfouz
Goet gou mbouj lumj doih

Goet gou goet fangzsieng
Mbouj ndaej riengz doengzdoih
Deng ndaq faex youh loih
Vunz bae coih mbouj baenz

### 17

Gou baenz fangz daisoengz
Sou soengq hwnj bya nim
Gou ciengzseiz gigsim
Gwn lwgnim guh donq

Gyoh bohmeh gou lai
Dai mbouj ndaej bae soengq
Gou baenz fangz daisoengz
Sou soengq hwnj bya nim

It daengq sou hujgaeq
Ngeih daengq sou mehnding
Gou ciengzseiz gigsim
Gwn lwgnim guh donq

### 18

Sat coenz neix doxdaengq
Lwnh doengzsaemh gyoengqsou
Boux dai coz lumj gou
Naengh simfouz cix niemh

Doengzdoih caux baenz cou (hawsingz)
Gou mbouj miz dieg nạengh
Sat coenz neix doxdaengq 
Lwnh doengzsaemh gyoengqsou

Gag cauh baengz dwkbonq(goemqbaengz)
Dai bae gonq ce sou
Boux dai coz lumj gou
Naengh simfouz cix niemh